RHAN 2

Cyn gwneud cais

Ymgynghori cyn gwneud cais am ganiatâd cynllunio
9
1
Mae’r personau neu ddisgrifiadau o bersonau canlynol wedi eu pennu at ddibenion adran 61Z(4) o Ddeddf 1990—
a
unrhyw ymgynghorai cymunedol;
b
unrhyw ymgynghorai arbenigol; ac
c
unrhyw berson perthnasol .
2
Pan yw’n ofynnol bod ceisydd yn ymgynghori ag ymgynghorai cymunedol neu berson perthnasol, rhaid i’r ceisydd roi i’r ymgynghorai cymunedol neu berson perthnasol hysbysiad gofynnol ysgrifenedig o’r cais arfaethedig.
3
Pan yw’n ofynnol bod ceisydd yn ymgynghori ag ymgynghorai arbenigol, rhaid i’r ceisydd roi i’r ymgynghorai arbenigol hysbysiad gofynnol ysgrifenedig o’r cais arfaethedig ac amgáu pob un o’r dogfennau y cyfeirir atynt yn erthygl 8(1)(b) neu ddarparu dolen i wefan lle y gellir gweld y dogfennau hynny.
4
Rhaid i’r ceisydd fod wedi cydymffurfio â pharagraffau (2) a (3) ac wedi rhoi cyfle i’r ymgynghorai arbenigol ymateb yn unol ag erthygl 10(1) cyn cyflwyno cais.
5
Yn yr erthygl hon, ystyr “hysbysiad gofynnol” (“requisite notice”) yw—
a
mewn perthynas ag ymgynghorai cymunedol neu berson perthnasol, hysbysiad yn y ffurf briodol a nodir yn Atodlen 1; a
b
mewn perthynas ag ymgynghorai arbenigol, hysbysiad yn y ffurf briodol a nodir yn Atodlen 2,
neu ffurf sydd, o ran sylwedd, yn cael yr un effaith.
Gweler adran 62G(2) o Ddeddf 1990 ar gyfer ystyr “relevant person” (“person perthnasol”). Mewnosodwyd adran 62G gan adran 20 o Ddeddf 2015.